મોરબીમાં આદર્શ માતા કસોટીમાં જીલ્લાની ૧૨૭૯ બહેનોએ લેખિત પરીક્ષા આપી હતી જેમાં પ્રથમ આવેલ ૧૧ બહેનો વચ્ચે લાઈવ સ્પર્ધા યોજાઈ હતી જેમાં પ્રશ્નોતરી, ચિત્રો દ્વારા, પ્રશ્નો, વાર્તા અને હાલરડાં રાઉન્ડ યોજાયા હતા જે દરેક રાઉન્ડમાં ઉત્કૃષ્ટ દેખાવ કરી ટંકારા તાલુકાની હીરાપર પ્રાથમિક શાળામાં ગણિત વિજ્ઞાન શિક્ષક તરીકે ફરજ બજાવતા કિંજલબેન જીવાણીએ આદર્શ માતા ૨૦૧૯ નો ગોલ્ડન તાજ મેળવ્યો છે ટંકારાની શિક્ષિકાએ આદર્શ માતા ખિતાબ જીતતા રાજય પ્રાથમિક શિક્ષક સંદ્ય ઉપપ્રમુખ, ટંકારા શિક્ષક સંદ્યના પ્રમુખ, મંત્રી સહિતના અગ્રણીઓએ શુભકામનાઓ પાઠવી છે અને શિક્ષક સંદ્યનું ગૌરવ વધાર્યું છે.